laion/Wikipedia-Exotic huggingface dataset:
רישיון (רפואה)

רישיון רפואה הוא היתר שנותנת המדינה לאדם כלשהו לעסוק ברפואה. לאחר סיום שש שנות לימוד בבית ספר לרפואה, עמידה בבחינות הרישוי ברפואה של משרד הבריאות, מוענק רישיון זמני (לשנה) ועם סיום שנת סטאז' בהצלחה, מוענק רישיון קבוע. בישראל, מסלול הכשרתו של רופא מתחיל בלימודים אקדמיים, המחולקים לשלב טרום-קליני ושלב קליני. השלב הקליני מתבצע במחלקות בבתי חולים המסונפים לבתי ספר לרפואה. התואר האקדמי של הרופאים, דוקטור לרפואה (Medical Doctor,‏ MD), מתקבל לאחר סיום הלימודים ותקופת התנסות מעשית - סטאז'. לאחר שהסטודנט עומד בכל הדרישות ומקבל את התואר האקדמי MD, עליו לפנות למשרד הבריאות בבקשה לקבל רישיון לעסוק ברפואה. סמכויותיו וחובותיו של רופא בעל רישיון מוגדרות בחוק פקודת הרופאים. רופא בשלב זה מכונה רופא כללי, והוא יכול להמשיך את הכשרתו כרופא מתמחה באחד המסלולים המוגדרים בישראל על ידי המועצה המדעית של ההסתדרות הרפואית. הרישיון לעסוק ברפואה תקף רק למדינת ישראל. אם הרופא מעוניין לצאת לעבוד באירופה או בארצות-הברית חלה עליו החובה לעבור בחינות הסמכה מחדש, במקום העבודה החדש. רופא שסיים לימודי רפואה מחוץ למדינת ישראל, בעל דיפלומה מוכרת, ואשר לא סיים סטאז' (שנת עבודה מעשית בסבבים) בארץ בה למד, יאלץ לעבור בחינת רישוי ברפואה כחלק מההליך לקבלת רישיון לעסוק ברפואה במדינת ישראל יחד עם שנת סטאז' במוסד מוכר. הבחינה נערכת אחת לחצי שנה, (מועד פברואר-מרץ ומועד ספטמבר-אוקטובר). בדרך כלל ניגשים לבחינה בערך 600–800 רופאים בוגרי אוניברסיטאות בחו"ל. הבחינה מורכבת מ-220 שאלות רבות-ברירה (אמריקאי) ב-5 נושאים: רפואה פנימית, רפואת ילדים, כירורגיה, רפואת נשים ומיילדות ופסיכיאטריה. בחינת הרישוי ברפואה נחשבת לאחת הבחינות המחמירות והקשות ביותר למעבר בישראל. אחוזי המעבר נעים בין מספר אחוזים בודד ל-30% לערך. בוגרי לימודי רפואה במדינות מסוימות פטורים מבחינת הרישוי וכך גם רופאים עולים מכל המדינות העומדים בתנאים מסוימים הקבועים בפקודת הרופאים ובתקנות הרופאים. לבחינה קיימים מספר תחליפים או פטורים: פטור היסטורי, שנקבע ברובו עקב לחץ[דרושה הבהרה] של מדינות מהם התבצעה עלייה אנגלו-סקסית, או עלייה צרפתית[דרוש מקור], מוכר לבוגרי לימודי רפואה בארצות הברית, קנדה, אוסטרליה, ניו זילנד, צרפת, בריטניה ודרום-אפריקה. פטור בעקבות מחאתם של בוגרי חו"ל (2013) ועקב משא ומתן מול שרת הבריאות לשעבר יעל גרמן, הצליחו להעביר תיקון לחוק רישוי הרופאים ולאשר את ביטולו של STEP 2-CS [דרושה הבהרה]כתנאי לתחליף לבחינת הרישוי. בכך למעשה הפכו הנציגים את בחינת ה-USMLE לאטרקטיבית יותר[דרושה הבהרה], עבור בוגרי חו"ל. ועדת העבודה, הרווחה והבריאות של הכנסת אישרה ב-16 בינואר 2013 פטור מבחינת הרישוי הישראלית לרופאים שעברו בהצלחה את בחינת ה-USMLE [דרושה הבהרה]האמריקאית. על פי פקודת הרופאים רשאי שר הבריאות להתלות את רישיונם של בעלי מקצועות רפואיים מורשים באופן זמני או קבוע בשל מספר סיבות: בעקבות רשלנות רפואית מחלה גופנית או נפשית שיש בה כדי לסכן החולה המטופל על ידו הרשעה בפלילים שיש בהם כדי להשליך על עיסוקו ברפואה מדיה וקבצים בנושא רישיון בוויקישיתוף פקודת הרופאים, באתר "נבו"
ואניה ראדובנוביץ'

ואניה ראדובנוביץ' (במונטנגרית: Vanja Radovanović; נולד ב-28 באוקטובר 1982) הוא זמר וכותב שירים מונטנגרי. הוא ייצג את מונטנגרו באירוויזיון 2018 בליסבון, בירת פורטוגל, עם השיר "Inje". ראדובנוביץ' התחרה בתחרות במסגרת חצי הגמר השני וכשל לעלות לגמר כשהוא מסיים במקום ה-16 עם 40 נקודות בלבד. ואניה התחרה במונטביזיג'ה 2018 (Montevizija 2018), (קדם האירוויזיון של מונטנגרו), עם השיר "Inje", שיר שאותו כתב והלחין. השיר הופיע שני מתוך חמישה שירים וסיים את השלב הראשון במקום השלישי, מקום שהעלה אותו ל"סופר גמר". בסופר גמר הוא הופיע ראשון מתוך שלושה שירים. ואניה זכה בסופו של דבר במקום הראשון עם 37% מקולות הטלווטינג כשאחריו במקום השני עם 34% קטרינה בוגשביץ'. אחרונה הייתה לורנה ג'נקוביץ' במקום השלישי עם 29%. זכייתו של ואניה במקום הראשון במונטביזיג'ה פירושה שראדובנוביץ' הוא נציג מונטנגרו באירוויזיון 2018. השיר שובץ במקום השישה עשר מתוך שמונה עשרה הופעות שונות בחצי הגמר השני של האירוויזיון, שנערך ב-10 במאי 2018. בסוף הערב התברר כי השיר כשל לעלות לגמר ומספר ימים לאחר מכן התברר כי השיר סיים במקום ה-16 עם 40 נקודות בלבד מדיה וקבצים בנושא ואניה ראדובנוביץ' בוויקישיתוף ואניה ראדובנוביץ', ברשת החברתית פייסבוק ואניה ראדובנוביץ', ברשת החברתית אקס (טוויטר) ואניה ראדובנוביץ', ברשת החברתית אינסטגרם ואניה ראדובנוביץ', סרטונים בערוץ היוטיוב ואניה ראדובנוביץ', במסד הנתונים הקולנועיים IMDb (באנגלית) ואניה ראדובנוביץ', באתר ספוטיפיי ואניה ראדובנוביץ', באתר Last.fm (באנגלית) ואניה ראדובנוביץ', באתר AllMusic (באנגלית) ואניה ראדובנוביץ', באתר MusicBrainz (באנגלית) ואניה ראדובנוביץ', באתר דיזר ואניה ראדובנוביץ', באתר Discogs (באנגלית) ואניה ראדובנוביץ', באתר Genius Eurovision 2018 Semi-final 2 Results, Eurovisionworld "Vanja to represent Montenegro in Lisbon!". eurovision.tv. EBU. 17 בפברואר 2018. {{cite web}}: (עזרה) "Montenegro: Vanja Radovanović to Eurovision 2018". eurovoix.com. Eurovoix. 17 בפברואר 2018. {{cite web}}: (עזרה) "Montenegro: Vanja Radovanović to Lisbon!". esctoday.com. Esctoday. 17 בפברואר 2018. {{cite web}}: (עזרה) ערך זה הוא קצרמר בנושא מוזיקאים ובנושא מונטנגרו. אתם מוזמנים לתרום לוויקיפדיה ולהרחיב אותו.
תרמיל חדש

תרמיל חדש - ספריה לחיל הייתה סדרת ספרים בהוצאת קצין חינוך ראשי (משרד הביטחון – ההוצאה לאור), שהחלה להוציא ספרים בשנת 1991, עם תום פעולתה של ספריית תרמיל. עורכת הסדרה הייתה שלי אלקיים. בסדרה הופיעו שני ספרים בלבד: אשה בתוך אשה בתוך אשה בתוך: רומן קצר מאת דורית זילברמן, 1991 החיות כמשל: איסופוס, לה פונטיין, קרילוב, א-רומי ומקורות עבריים בעריכת שלי אלקיים, ציורים - יוסי אבולעפיה, 1991. ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
הרצגקוט

הרצגקוט (בהונגרית: Hercegkút) הוא כפר קטן במחוז בורשוד-אבאוי-זמפלן שבצפון מזרח הונגריה. אוכלוסיית הרצגקוט קטנה משמעותית מ-873 תושבים בשנת 1990 עד 661 תושבים בשנת 2018 (ירידה של 212 תושבים). בהרצגקוט חיו מעט יהודים. מדיה וקבצים בנושא הרצגקוט בוויקישיתוף אתר האינטרנט הרשמי של הרצגקוט (בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993
דריק וייט

דריק וייט (באנגלית: Derrick White; נולד ב-2 ביולי 1994) הוא כדורסלן אמריקאי המשחק בקבוצת בוסטון סלטיקס מליגת ה-NBA ובנבחרת ארצות הברית, בעמדות הרכז והקלע. וייט נולד בעיר פארקר שבקולורדו, ובין השנים 2012–2015 למד באוניברסיטת קולורדו ספרינגס. בשלוש עונותיו בקבוצת הכדורסל של האוניברסיטה קלע 22.0 נקודות בממוצע למשחק, ושבר את שיאי המועדון בנקודות (1,912) ובאסיסטים (343) בקריירה. לאחר עונת 2014/2015 החליט לעבור לאוניברסיטת קולורדו, אשר קבוצתה משתתפת בליגת המכללות הבכירה ("Division I"), על מנת לקבל חשיפה גדולה יותר. על פי חוקי הליגה היה על וייט לעבור "עונת צינון" בשל מעברו בין קבוצות במהלך לימודיו ("Redshirt"). בעונת 2016/2017, שהייתה היחידה שלו באוניברסיטת קולורדו והאחרונה בליגת המכללות, הציג וייט יכולת מצוינת עם ממוצעים של 18.1 נקודות ו-4.4 אסיסטים למשחק. בסיום העונה נבחר הן לחמישיית העונה והן לחמישיית ההגנה של העונה ב"מחוז ה-Pac 12". בדראפט ה-NBA‏ 2017 נבחר וייט במקום ה-29 על ידי סן אנטוניו ספרס. לאורך עונת הרוקי שלו שותף ב-17 משחקים בלבד עם סן אנטוניו, ונשלח מספר פעמים לקבוצת הבת שלה מליגת הפיתוח, אוסטין ספרס. ב-24 משחקיו באוסטין קלע 20.1 נקודות בממוצע למשחק, ובסיום העונה זכה עמה באליפות ליגת הפיתוח. לאחר פציעתו של דג'ונטה מארי בפתיחת עונת 2018/2019, תפס וייט את מקומו כרכז הפותח של הספרס עד לסיום העונה. ב-67 המשחקים בהם השתתף באותה עונה קלע 9.9 נקודות ומסר 3.9 אסיסטים בממוצע למשחק. בשלושת המשחקים הראשונים של פלייאוף 2019 קלע וייט ממוצע של 23 נקודות למשחק, כולל שיא קריירה של 36 נקודות במשחק השלישי, אך בהמשך תפוקתו נחלשה וקבוצתו הפסידה מול דנוור נאגטס בתוצאה 3–4. בדצמבר 2020 חתם בסן אנטוניו על הארכת חוזה לארבע עונות נוספות, החל מעונת 2021/2022, בסך כ-73 מיליון דולר. בפברואר 2022 נחתמה עסקה בין בוסטון סלטיקס לסן אנטוניו, שבמסגרתה עבר וייט לסלטיקס. בשנת 2019 השתתף וייט בטורניר גביע העולם בכדורסל 2019 כחבר נבחרת ארצות הברית, אשר סיימה במקום השביעי בלבד. לאורך הטורניר קלע וייט 5.9 נקודות בממוצע למשחק. מדיה וקבצים בנושא דריק וייט בוויקישיתוף דריק וייט, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN וייט עובר לאוניברסיטת קולורדו, באתר denverpost.com,‏ 19 באפריל 2015 סטטיסטיקות המכללות של וייט, באתר sports-reference.com ביוגרפיה, באתר אוניברסיטת קולורדו רשימת הנבחרים בדראפט 2017, באתר basketball-reference.com סטטיסטיקות הקריירה של וייט בליגת הפיתוח, באתר basketball-reference.com סן אנטוניו מחתימה את וייט על הארכת חוזה, באתר ESPN,‏ 21 בדצמבר 2020 Celtics Acquire Derrick White From Spurs, NBA.com פרופיל בגביע העולם 2019, באתר פיב"א
Gonow Saboo

Gonow Saboo הוא קרוסאובר המוגדר SUV, מתוצרת יצרנית הרכב הסינית קבוצת GAC (שם רשמי: "Guangzhou Automobile Group Co., Ltd"), חברת בת של Guangzhou Automobile Industry Group (אנ') אשר יוצר בין השנים 2010–2015 בסין. דגם ח- "Gonow Saboo" הוצג לראשונה בתערוכת הרכב הבינלאומי בבייג'ינג. 5 דלתות. 5 מושבים. מנוע קדמי. מנוע בנזין. הנעה כפולה 4x4. בלמים: דיסק מלפנים ומאחור. ABS. EBD (אנ'). מחיר היחידה עמד על 119,800 רנמינבי (שנת 2010, בסין). דגם "Gonow Saboo" דגם "Gonow Saboo" Gonow GX6 מדיה וקבצים בנושא Gonow Saboo בוויקישיתוף אתר האינטרנט הרשמי של Gonow Saboo דגם "Gonow Saboo"- מפרט chinaautoweb.com/car-models/gonow-gs1 דגם "Gonow Saboo" - תמונה drive.com.au/motor-news//gonow-saboo דגם "Gonow Saboo" autoanuario.com.uy/sec_fichas_tecnicas/2011/fichatecnica_gonow_saboo
ברין פורבס

ברין ג'רל פורבס (באנגלית: Bryn Jerrel Forbes; נולד ב-23 ביולי 1993) הוא כדורסלן אמריקאי המשחק בעמדת הקלע. פורבס נולד וגדל בעיר לאנסינג שבמישיגן. בקבוצת הכדורסל של "תיכון סקסטון" בו למד, שיחק פורבס לצד שחקן ה-NBA לעתיד דנזל ולנטיין, וזכה עמה באליפות ליגת התיכונים השנייה של מישיגן בעונות 2011 ו-2012. בשנת 2012 החל ללמוד באוניברסיטת המדינה של קליבלנד, ולאחר שנתיים עבר לאוניברסיטת המדינה של מישיגן בה למד ושיחק חברו דנזל ולנטיין. בעונת 2014/2015 קלע 8.5 נקודות בממוצע למשחק עבור קבוצת האוניברסיטה, והעפיל עמה לפיינל פור טורניר אליפות המכללות. בעונתו האחרונה במישיגן קלע 14.4 נקודות למשחק, ונבחר לחמישייה השנייה של העונה ב"מחוז ה-Big 10". לאחר שלא נבחר כלל בדראפט ה-NBA‏ 2016, שיחק פורבס עבור סן אנטוניו ספרס בליגת הקיץ של ה-NBA, ולאחר מכן זכה לחוזה מובטח בקבוצה הודות ליכולת הטובה שהציג בליגת הקיץ ובמחנה קדם-העונה. לאורך עונתו הראשונה עם הספרס, בה מיעט לקבל דקות משחק, שיחק לסירוגין גם עבור קבוצת הבת של הספרס מליגת הפיתוח – אוסטין ספרס. ב-19 משחקיו עם אוסטין הוביל את קלעי הקבוצה עם ממוצע של 23.4 נקודות למשחק. בעונת 2017/2018 הפך לשחקן קבוע ברוטציית הקבוצה, לרוב כשחקן ספסל, ובסיומה חתם על הארכת חוזה בסן אנטוניו לשתי עונות נוספות עבור כ-6 מיליון דולר. בעונת 2018/2019 עזב את הקבוצה דני גרין, ופורבס תפס את מקומו כקלע הפותח של הספרס עד לסיום העונה. לקראת עונת 2020/2021 חתם על חוזה במילווקי באקס. בסיום אותה עונה זכה עם הבאקס באליפות ה-NBA, כשחקן ספסל. לקראת עונת 2021/2022 חתם פורבס בסן אנטוניו ספרס וחזר לקדנציה שנייה בקבוצה. ב-19 בינואר 2022 עבר לדנבר נאגטס במסגרת טרייד מושלש עם בוסטון סלטיקס. ב-11 ביולי 2022 חתם פורבס במינסוטה טימברוולבס. מדיה וקבצים בנושא ברין פורבס בוויקישיתוף ברין פורבס, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN ביוגרפיה, באתר אוניברסיטת המדינה של מישיגן סטטיסטיקות המכללות של פורבס, באתר sports-reference.com פורבס זוכה למקום בסגל הספרס, באתר lansingstatejournal.com,‏ 22 באוקטובר 2016 סטטיסטיקות הקריירה של פורבס בליגת הפיתוח, באתר basketball-reference.com Spurs' Bryn Forbes Is Bargain That Only Becomes Cheaper, באתר פורבס, 16 בינואר 2019 מילווקי מחתימה את קרייג, פורבס ופורטיס, באתר הקבוצה, 26 בנובמבר 2020
מריה אנה, ארכידוכסית אוסטריה (1718–1744)

מריה אנה, ארכידוכסית אוסטריה (בגרמנית: Maria Anna von Österreich; ‏ 18 בספטמבר 1718 - 16 בדצמבר 1744) הייתה חברה בבית הבסבורג ששלטה בארצות השפלה האוסטריות בשם אחותה הגדולה, הקיסרית מריה תרזה. מריה אנה נולדה ב-18 בספטמבר 1718 בארמון הקיסרי של הופבורג בווינה, לקרל השישי, קיסר האימפריה הרומית הקדושה ולאליזבת כריסטינה מבראונשווייג-וולפנביטל, בתם של לודוויג רודולף, דוכס בראונשווייג-וולפנביטל וכריסטינה לואיזה, נסיכת אטינגן-אטינגן. הלידה שלה לא התקבלה יפה על ידי אביה. היא ואחותה מריה תרזה היו הילדים היחידים של הוריה ששרדו. שתי האחיות גודלו בקייזרהוף בווינה. במהלך נעוריה פגשה את גיסה לעתיד, פרנץ שטפן מלורן ואחיו הצעיר, קרל אלכסנדר, נסיך לורן. שני הנסיכים נשארו באוסטריה כדי לרכוש השכלה טובה, בעוד אמם אליזבת שארלוט ד'אורליאן הייתה בצרפת. בשנת 1725 נוהל משא ומתן עם מלכת ספרד, אליזבטה פארנזה, על נישואי מריה אנה עם פליפה, דוכס פארמה, שהיה בן חמש בלבד. הנישואין הללו היו אמורים לשפר את היחסים עם ספרד. ברית של ספרד ואוסטריה נחתמה ב-30 באפריל 1725, ובכך הבטיחה את הסנקציה הפרגמטית של ההבסבורגים [המאפשרת למריה תרזה זכות על אדמות אביה להיות בתו הבכורה], שהוכרזה לראשונה בשנת 1713. על פי תנאי האמנה, ויתרה האימפריה האוסטרית על כל הטענות לכס הספרדי, ובנוסף הוסכם שספרד תפלוש לגיברלטר בעזרת האוסטרים. למרות זאת, המלחמה האנגלו-ספרדית הפסיקה את שאיפותיה של אליזבת מפארמה, ועם חתימת חוזה סביליה (9 בנובמבר 1729) בוטלו תוכניות הנישואין האוסטרו-ספרדית. מריה אנה התאהבה בקרל אלכסנדר, נסיך לורן, אחיה הצעיר של בעלה של מריה תרזה, פרנץ הראשון, קיסר האימפריה הרומית הקדושה. הייתה התנגדות ניכרת לנישואיהם, בשל רצונה של אביה לחתן פוליטי חשוב יותר. בעלה של מריה אנה היה בן-דודה מדרגה שנייה, מאחר ששניהם היו נינים של פרדיננד השלישי, קיסר האימפריה הרומית הקדושה, דרך שני ילדיו של פרדיננד השלישי, לאופולד הראשון, קיסר האימפריה הרומית הקדושה ואחותו למחצה אלאונורה מריה יוזפה מאוסטריה. רק לאחר מות אביהם נתנה אמה אליזבת כריסטינה מבראונשווייג-וולפנביטל את האישור לנישואין, שהתקיימו בווינה ב-7 בינואר 1744. כמה שבועות לאחר הנישואין, בני הזוג נתמנו למושלי ארצות השפלה ההבסבורגיות כיורשיה של דודתם מריה אליזבת, ארכידוכסית אוסטריה, אשר מתה בשנת 1741. בני הזוג עזבו את וינה ב-3 בפברואר והגיעו לווסטוזל ב-24 במרץ, שם נפגשו עם קרל פרדיננד פון קוניגסג-ארפס, אשר היה חבר המועצה העליונה של ארצות השפלה, וקיבל אותם בטקס חגיגי ובשמחה רבה. בני הזוג שהו רק חודשיים יחד בארצות השפלה, ולאחר מכן נאלץ קרל לעזוב כדי להשתתף במלחמת הירושה האוסטרית נגד פרוסיה, ואילו מריה אנה, אשר הייתה בהיריון עם ילדם הראשון, נשארה בבריסל. בעת ששהתה לבדה בבריסל, מריה אנה הסתייעה בשלטון בעזרת המדינאי האוסטרי ונצל אנטון פון קאוניץ-ריטברג . ב-16 בדצמבר 1744 ילדה מריה אנה ילד מת, וזמן קצר לאחר מכן אף היא מתה בעקבות הלידה. מריה אנה נקברה בקריפטה הקיסרית בווינה, ואילו בעלה קרל אלכסנדר לא התחתן שוב, ונשאר מושל ארצות השפלה עד מותו בשנת 1780. מדיה וקבצים בנושא מריה אנה, ארכידוכסית אוסטריה בוויקישיתוף
קנזלה

קנזלה (בהונגרית: Kenézlő) הוא כפר במחוז בורשוד-אבאוי-זמפלן שבצפון מזרח הונגריה. אוכלוסיית קנזלה קטנה משמעותית מ-1,446 תושבים בשנת 1990 עד 1,086 תושבים בשנת 2018 (ירידה של כ-24%). בקנזלה הייתה קהילה יהודית. מדיה וקבצים בנושא קנזלה בוויקישיתוף אתר האינטרנט הרשמי של קנזלה (בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018 דף קהילת קנזלה במפקד קהילות הונגריה מפקדי האוכלוסין של יהודי הונגריה, 1993
אזור הכרית

אזור הכְּרִית הוא אזור בחוף ים, נחל או אגם, המושפע מתהליכי גאות ושפל באופן שבזמן הגאות הוא מכוסה מים, ובזמן השפל חשוף לאויר. בכך, אזור הכרית מהווה בית גידול ייחודי ובו תנאי סביבה המשתנים באופן קיצוני בתדירות גבוהה. אזור הכרית יכול להיות רחב או צר, בהתאמה לתוואי החוף – תלול או מתון, וכן בהתאמה למאפיני הגאות של גוף המים. אזור זה לרוב מחולק לשלושה תת-אזורים: אזור העל-כרית – אזור שאינו מוצף בגאות אך מושפע מרסס הגלים. אזור זה בעל תנאי מחיה קיצוניים אך יציבים יחסית לאורך השנה. בקיץ חם ויבש ובחורף קר. אזור זה חשוף לקרינת שמש חזקה ורמת מליחות גבוהה של שלוליות המתאדות לאט בשמש. מספר המינים שחיים באזור זה קטן יחסית. אזור הכרית – האזור שבין הגבול העליון של הגאות לגבול התחתון בו המים נסוגים רק לתקופה קצרה ביותר. בדומה לאזור העל-כרית גם תנאי המחיה באזור זה קיצוניים אך נתונים לשינויים תכופים. האזור נתון לכוחות פיזיים כגון התנפצות הגלים וסחיפה. בזמן גאות צריכים בעלי החיים להתאים את עצמם לחיים מתחת למים ובזמן שפל לתנאי האוויר, הרוח והקרינה הישירה מהשמש. בעלי החיים באזור זה לרוב בעלי התאמות ייחודיות לסביבת המחיה. אזור התת-כרית – האזור שנמצא מיד לאחר נקודת השפל והוא מוצף תמיד במי ים. מדיה וקבצים בנושא אזור הכרית בוויקישיתוף אזור הכרית, באתר אנציקלופדיה בריטניקה (באנגלית) בין גאות לשפל – האזור המכונה "כְּרִית", באתר מוזיאון הטבע ע"ש שטיינהרדט, ‏2018-09-17 National Oceanic and Atmospheric Administration US Department of Commerce, What is the intertidal zone?, oceanservice.noaa.gov (באנגלית אמריקאית) Intertidal Zone – an overview | ScienceDirect Topics, www.sciencedirect.com
קומלושקה

קומלושקה (בהונגרית: Komlóska) הוא כפר זעיר במחוז בורשוד-אבאוי-זמפלן שבצפון מזרח הונגריה. אוכלוסיית קומלושקה קטנה משמעותית מ-426 תושבים בשנת 1990 עד 219 תושבים בשנת 2018 (ירידה של כ-48%). בקומלושקה חיו מעט יהודים. מדיה וקבצים בנושא קומלושקה בוויקישיתוף אתר האינטרנט הרשמי של קומלושקה (בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993
פרווה (כשרות)

פַּרְוֶה (ביידיש: פאַרעווע, פאַרעוו), סתמי או כשר למאכלי בשר או חלב, הוא מונח בתחום הכשרות שמשמעו לא חלבי ולא בשרי, כלומר – מאכל או משקה שאינו מכיל רכיבים שמקורם בגוף בהמה, חיה או עוף, ובמקביל אינו מכיל חלב ומוצריו. משמעות היות המוצר פרווה היא שמותר לאוכלו יחד עם בשר או עם חלב, בלי לעבור על איסור אכילת בשר בחלב. המילה "פרווה" הושאלה גם כביטוי בעברית המדוברת, במשמעות של "לא לכאן ולא לכאן". המונח "פרווה" לא היה קיים בספרות ההלכתית עד לדורות האחרונים. במקום זאת, התייחסו הפוסקים למאכלי פרווה בשמם או השתמשו בדוגמאות כמו ירקות או דגים, או שהשתמשו במונחים דוגמת "לא של בשר ולא של חלב". השימוש בכלי פרווה לא היה מצוי בעבר, ולכן משתמשים הפוסקים פעמים רבות בדוגמה של 'קדירה חדשה' כאשר הם רוצים לתאר מקרה של כלי שאיננו בשרי או חלבי. המילה פרווה מקורה ביידיש במילים פאַרעווע ופאַרעוו, וגזרונה אינו ברור. יש ששיערו שמקורה הראשוני באחת מהשפות הסלאביות. ועד הלשון העברית כלל את החלופה העברית "סתמי" במילון כלכלת הבית שיצא לאור בשנת תרצ"ח (1938), אך השימוש בו לא נפוץ. מאכלי פרווה כוללים כל מזון שאין מקורו מן החי, וכן דגים, ביצים גמורות ודבש דבורים. אף חלב אישה (חלב אם) נחשב כפרווה, עם זאת נאסר לבשל או לאכול אותו יחד עם בשר משום מראית עין. בדומה לכך, חלב שקדים, על אף היותו פרווה, לדעת הרמ"א יש להניח בתוכו חתיכות שקדים כאשר הוא נאכל עם בשר בהמה (שבו איסור בשר בחלב הוא מן התורה), משום מראית העין. בניגוד למאכלי חלב, אם נפל חלב אם לתוך התבשיל הוא בטל גם בפחות משישים, ואין חובת המתנה בין אכילת בשר ושתייתו. קיימים כללים הלכתיים באשר למאכלי פרווה שנאפו או התבשלו בכלי בשרי או חלבי. כללים אלו נקראים נ"ט בר נ"ט. כשרות הלכות בשר בחלב מתוך פניני הלכה מאת הרב אליעזר מלמד. שו"ת בנושא כלי פרווה באתר ישיבה. פרווה, באתר אנציקלופדיה בריטניקה (באנגלית) ש"ך יו"ד צה יט גמ' חולין קיא: שו"ע יו"ד צה ג שו"ע יו"ד צח ה; לבוש יורה דעה י א; שם צ ב; ש"ך יו"ד צה יט, ועוד רבים DLC, pareve מילון כלכלת הבית (תרצ"ח), ושוב במילון כלכלת הבית (תשל"ח), באתר האקדמיה ללשון. במילון מטבח כלים ותבשילים (תרצ"ג) הוצעה כחלופה עברית המילה תָּפֵל. שולחן ערוך, יורה דעה, סימן פ"ז, סעיף ג' שולחן ערוך, יורה דעה, סימן פ"ז, סעיף ד' ובש"ך שם. הבהרה: המידע בוויקיפדיה נועד להעשרה בלבד ואין לראות בו פסיקה הלכתית.
אוזו (עיר)

אוזו (ביפנית: 大洲市;‏ Ōzu-shi) היא עיר במחוז אהימה ביפן הכוללת מעל ל-48,000 תושבים.[דרוש מקור] טירת אוזו היא טירה בעיר אוזו. טירה זו הייתה המשרד הממשלתי של שבט האוזו בתקופת האדו. מגדל הטירה נבנה מחדש בשנת 2004. ב-1 בספטמבר 1954 הוקמה העיר אוזו. ב-11 בינואר 2005 התרחבה אוזו על ידי סיפוח הערים היג'יקאווה, נגהאמה, והכפר קוואבי מנפת קיטה. נכון ל-31 במרץ 2012, אוכלוסיית העיר מוערכת ל-47,601 תושבים, מתוכם 20,167 משקי בית. צפיפות האוכלוסייה היא 110.13 תושבים לקמ"ר. השטח הכולל של אוזו הוא 432.24 קמ"ר. שדות אורז באוזו הגשר המפורסם של נגהאמה טירת אוזו מדיה וקבצים בנושא אוזו בוויקישיתוף אתר האינטרנט הרשמי של אוזו (ביפנית) נתונים גאוגרפיים על אוזו באתר OpenStreetMap ערך זה הוא קצרמר בנושא יישובים ביפן. אתם מוזמנים לתרום לוויקיפדיה ולהרחיב אותו.
מקושהוטיקה

מקושהוטיקה (בהונגרית: Makkoshotyka) הוא כפר במחוז בורשוד-אבאוי-זמפלן שבצפון מזרח הונגריה. אוכלוסיית מקושהוטיקה קטנה משמעותית מ-964 תושבים בשנת 1990 עד 810 תושבים בשנת 2019 (ירידה של כ-16%). במקושהוטיקה חיו מעט יהודים לתקופת זמן מוגבלת. מדיה וקבצים בנושא מקושהוטיקה בוויקישיתוף אתר האינטרנט הרשמי של מקושהוטיקה (בהונגרית) (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993
אוסקר (פירושונים)

האם התכוונתם ל... פרס אוסקר – פרס האקדמיה האמריקנית לקולנוע. דג אוסקר – דג טורף ממשפחת האמנוניים. אוסקר (רחוב סומסום) – בובה מרחוב סומסום. OSCAR – לוויין הנע במסלול על מנת להעביר את שידורי חובבי הרדיו. אוסקר (ספרד) – רשות מקומית במחוז גרנדה, ספרד. אישים: אוסקר הראשון – מלך שוודיה ונורווגיה. אוסקר השני, מלך שוודיה – מלך שוודיה ונורווגיה (עד הפרדות נורווגיה משוודיה ב-1905). אוסקר (כדורגלן) – כדורגלן ברזילאי, נולד ב-1991. אישים ששמם הפרטי הוא אוסקר
לנדרי שאמט

לנדרי מייקל שאמט (באנגלית: Landry Michael Shamet; נולד ב-13 במרץ 1997) הוא כדורסלן אמריקאי המשחק בקבוצת וושינגטון ויזארדס מליגת ה-NBA, בעמדת הקלע. שאמט נולד וגדל בקנזס סיטי שבמיזורי, ובשנת 2015 החל ללמוד באוניברסיטת המדינה של ויצ'יטה אשר בוויצ'יטה, קנזס. בעונתו הראשונה בקבוצת הכדורסל של האוניברסיטה השתתף בשלושה משחקים בלבד בטרם נפצע בכף רגלו ונעדר להמשך העונה. בעונת 2016/2017 קלע 11.4 נקודות למשחק כרכז הפותח של קבוצתו, ובעונתו השלישית והאחרונה בוויצ'יטה קלע 14.9 נקודות למשחק והוביל את כל שחקני "מחוז ה-AAC" בממוצע אסיסטים למשחק (5.2), ובאחוזי קליעה ל-3 נקודות (44.2%). בסיום אותה עונה נבחר לחמישיית העונה המחוזית. בדראפט ה-NBA 2018 נלקח שאמט בבחירה ה-26, על ידי פילדלפיה 76'. ב-54 משחקיו בקבוצה קלע 8.3 נקודות בממוצע למשחק, כמחליפו מהספסל של ג'יי. ג'יי. רדיק. ב-6 בינואר 2019 נשלח בטרייד ללוס אנג'לס קליפרס, יחד עם וילסון צ'נדלר, מייק מוסקאלה ו-4 בחירות דראפט עתידיות, בתמורה לטוביאס האריס, בובאן מריאנוביץ' ומייק סקוט. במשחקו הראשון עם הקליפרס קלע 17 נקודות, מתוכן 13 ברבע האחרון, וסייע לקבוצתו לחזור מפיגור של 28 נקודות מול בוסטון סלטיקס בדרך לניצחון 123–112. עד סיום עונת הרוקי שלו הציג יכולת קליעה מצוינת כשחקן הקליפרס, עם ממוצע של 10.9 נקודות למשחק ב-45% קליעה מעבר לקשת השלוש. בסיום העונה נבחר לחמישיית הרוקיז השנייה של העונה. לקראת עונת 2020/2021 הועבר לברוקלין נטס, במסגרת טרייד משולש בו הייתה מעורבת גם דטרויט פיסטונס. באוגוסט 2021 הועבר בטרייד לפיניקס סאנס, תמורת ג'בון קרטר ודיירון שארפ. מדיה וקבצים בנושא לנדרי שאמט בוויקישיתוף לנדרי שאמט, ברשת החברתית אקס (טוויטר) לנדרי שאמט, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN סטטיסטיקות המכללות של שאמט, באתר sports-reference.com ביוגרפיה, באתר אוניברסיטת המדינה של ויצ'יטה רשימת הנבחרים בדראפט 2018, באתר basketball-reference.com סטטיסטיקות הקריירה של שאמט ב-NBA, באתר basketball-reference.com לברון "חגג" אחרי התבוסה, הקליפרס ופילדלפיה עם טרייד ענק, באתר וואלה, 6 בפברואר 2019 סיכום המשחק בין הקליפרס לסלטיקס, באתר philly.com,‏ 9 בפברואר 2019 ברוקלין מצרפת את בראון, שאמט ופרי, באתר הקבוצה, 19 בנובמבר 2020
Gonow GX6

Gonow GX6 הוא קרוסאובר המוגדר SUV, מתוצרת יצרנית הרכב הסינית קבוצת GAC (שם רשמי: "Guangzhou Automobile Group Co., Ltd"), חברת בת של Guangzhou Automobile Industry Group (אנ') אשר מיוצר משנת 2014 ועד היום בסין. 5 דלתות. 5 נוסעים. מנוע קדמי 2.4 ליטר. מנוע בנזין. סוגי הנעות: הנעה קדמית (אנ'), הנעה כפולה 4x4. בלמים: דיסק מלפנים ומאחור. צמיגים: 235/65R17. רדיוס סיבוב - 12.6 מטר. מחיר היחידה עמד על 109,800-146,800 רנמינבי (שנת 2014, בסין). "FWD Elite" - מחיר היחידה 109,800 רנמינבי, נכון ל-28 באוקטובר 2014. "FWD Flagship" - מחיר היחידה 119,800 רנמינבי, נכון ל-28 באוקטובר 2014. "4WD Elite" - מחיר היחידה 136,800 רנמינבי, נכון ל-28 באוקטובר 2014. "4WD Flagship" - מחיר היחידה 146,800 רנמינבי, נכון ל-28 באוקטובר 2014. דגם "Gonow GX6" דגם "Gonow GX6" דגם "Gonow GX6" Gonow Saboo מדיה וקבצים בנושא Gonow GX6 בוויקישיתוף אתר האינטרנט הרשמי של Gonow GX6 Gonow GX6, סרטון באתר יוטיוב דגם "Gonow GX6" (בסינית) autohome.com.cn/3477 דגם "Gonow GX6" - מפרט טכני chinaautoweb.com/car-models/gac-gonow-gx6-suv דגם "Gonow GX6" carnewschina.com/2014/09/26/this-is-the-new-gonow-gx6-suv-for-the-chinese-car-market דגם "Gonow GX6" הוא רובר מתחזה רע motor1.com/news/49646/gonow-gx6-from-china-is-a-bad-range-rover-impersonator